Grímulaus vanræksla stjórnvalda á öldruðum Ein alvarlegasta vanræksla stjórnvalda gagnvart eldri borgurum er skortur á dvalar - og hjúkrunarrýmum ásamt skorti á starfsfólki . Nú bíða 1.722 aldraðir eftir hjálp við sitt hæfi . Einnig er löng bið eftir hinni svokölluðu hvíldarinnlögn og þarf einstaklingur nánast að vera algjörlega ósjálfbjarga til að eiga kost á slíku . Það eru s.s forréttindi á efri árum að fá að nýta sér það sem á að vera sjálfsögð þjónustu , virðing og mannréttindi gagnvart þeim sem komnir eru á efri ár . Það ætti að vera markmið löggjafans hverju sinni að tryggja öldruðum áhyggjulaust ævikvöld en ekki þvert á móti eins og nú er , að baka þeim eins miklar áhyggjur , kvíða og vanlíðan og raun ber vitni . Að hugsa sér að enn skuli vera tugir aldraðra liggjandi í dýrasta úrræði sem völ er á sennilega í víðri veröld . Þar sem þau eru látin liggja inni á Landspítala – háskólasjúkrahúsi þrátt fyrir að meðferð þar sé lokið . Þetta er þvílík þjóðarskömm að ég á erfitt með að tala um þetta enda búinn að horfa upp á grátandi kæran ástvin eiga að verða fluttur hreppaflutningum langt frá fjölskyldu sinni , til að koma honum út af spítalanum . Þetta er síðasta sort og ekki bjóðandi neinum að þurfa að þola sem á að geta treyst á ást okkar og umhyggju . Það er óafsakanlegt að ekki skuli vera búið að útrýma hvers konar mönnunarvanda í þjónustu við aldraða . Það er líka óafsakanlegt að dvalarrými skuli vera nýtt til hjúkrunarrýma þannig að vaxandi skortur er á hvoru tveggja . SFV ( samtök fyrirtækja í velferðarþjónustu ) hafa ítrekað gagnrýnt þá stefnu ríkisstjórnarinnar að ráðast í uppbyggingu nýrra hjúkrunarheimila í stað þess að tryggja betur rekstrargrundvöll þeirra sem þegar eru fyrir í landinu . Það er að sjálfsögu óráðsía að ætla að laga vandann með fjölgun hjúkrunarrýma ef fjármagn er ekki til staðar til að reka þau . Ég skil ekki hvers vegna stjórnvöldum hefur ekki tekist að byggja fleiri hjúkrunarheimili og tryggja rekstrargrundvöll þeirra á sama tíma . Eitt af þingmálum Flokks fólksins styttir til muna bið eftir öruggri búsetu á dvalar - og hjúkrunarrýmum eftir að einstaklingur hefur gengist undir færni - og heilsumat . Ef málið verður samþykkt ber stjórnvöldum eðli málsins samkvæmt að fylgja lögunum . Að öðrum kosti gætu þau orðið skaðabótaskyld gagnvart þeim sem eiga rétt á úrræðinu og hafa orðið fyrir tjóni vegna meints lögbrots gegn þeim . Það er okkar skylda að hugsa vel um aldraða og búa þannig um hnútana að þeir geti lifað mannsæmandi lífi síðustu ár , mánuði , vikur og daga ævinnar . Við þurfum róttækar aðgerðir í þessum málum , strax !